
Esselamu alejkum! Kakav je ***[propis](https://pitajucene.com/search/Propis/questions/ "Pretraži pitanja o propisima")*** za ženu kojoj u toku radnog vremena prestane menstrualno krvarenje, tj. vidi znak čistoće? Rad je u ***[halal](https://pitajucene.com/search/halal/questions/ "Pretraži pitanja o halalu")*** uslovima, uz prisustvo mahrema, ***[namaz](https://pitajucene.com/search/Namaz/questions/ "Pretraži pitanja o namazu")*** nesmetano obavlja u toku radnog vremena, te je u mogućnosti je da “uzme izlaz”, otiđe kući, uzme ***[gusul](https://pitajucene.com/search/gusul/questions/ "Pretraži pitanja o gusulu")***, kako bi obavljala namaz. Ukoliko bi se desilo da primjeti čistoću, u toku radnog vremena, a namasko vrijeme ističe, i da ne bude u mogućnosti da uzme gusul, kako onda da postupi? 


* 
* 
* 
* 
* 
* 
* 

 
Prestanak menstruacije u toku radnog vremena

Alejkumusselam. 


Po ovom pitanju učenjaci imaju dva stava.


Prvi stav: da je džunub ili osoba nakon prestanka hajza obavezna uzeti ***[gusul](https://pitajucene.com/search/gusul/questions/ "Pretraži pitanja o gusulu")*** pa makar to odvelo do toga da izađe namasko vrijeme. Ovo je stav hanefija, šafija i hanabila. Svoj stav dokazuju time što se u ovom slučaju daje prednost vadžibu kupanja, tj. gusula, nad vadžibom klanjanja u namaskom vremenu.


Drugi stav: da je džunub ili osoba kojoj je prestao hajz u tom slučaju obavezna uzeti ***[tejemum](https://pitajucene.com/search/tejemum/questions/ "Pretraži pitanja o tejemumu")*** i klanjati kako joj ne bi isteklo namasko vrijeme. Ovo je stav malikija. Oni daju prednost obavezi ispunjavanja šarta klanjanja u namaskom vremenu nad ostalim šartovima i vadžibima. Ovo dokazuju time što ako bi džunub znao na početku namaskog vremena da neće naći vodu za gusul tek nakon što istekne namasko vrijeme on je obavezan da uzme tejemum i klanja u namaskom vremenu po idžamu učenjaka, a ne da nakon isteka namaskog vremena klanja sa gusulom.  

Iako i jedno i drugo mišljenje imaju osnova, stav malikija ima jače uporište, a Allah zna najbolje.  

Prema tome, kome se tako desi neka uzme tejemum i klanja ***[namaz](https://pitajucene.com/search/Namaz/questions/ "Pretraži pitanja o namazu")*** u namaskom vremenu, a kada bude u mogućnosti uzeti gusul, neka uzme gusul, i nije obavezna naklanjati namaz koji je klanjala sa tejemumom.  

A ako bi postupila i po prvom mišljenju, ne bi pogriješila jer je ovo pitanje oko kojeg nema direktnog serijatskog teksta. 


Ve billahi tevfik.


